Kedves Mezőberény Város felhasználó! Köszönjük, hogy hozzájárultak az OpenStreetMap fejlesztéséhez. Van azonban egy szerkesztési irányelv, amely pontosan meghatározza, hogy hogyan kell feltüntetni az olyan közterületeket, amelyek más elnevezéssel rendelkeznek az egyik és a másik oldalon. Kijavítottam a szerkesztésüket, és beállítottam az eltérő neveket az utca mindkét oldalán. Ugyanakkor nem szerencsés, hogy a közterületeket így nevezik el, mert nem minden megjelenítő tudja megfelelően kezelni az ilyen eseteket, és ahogy a módosításcsomag megjegyzésében is írták, nehézséget okoz a mentőknek, tűzoltóknak és a futároknak megtalálni a címet. Kérem, hogy fontolják meg a közterületek elnevezésének felülvizsgálatát, és nevezzék el a közterületeket egyértelműen. Jelenleg 6 közterület osztozik 3 néven.